मंगल ग्रह
भारतीय अंतरिक्ष अनुसंधान संगठन (इसरो) के अध्यक्ष जी. माधवन नायर ने कहा है कि भारत २०१३ तक मंगल के लिए एक अभियान शुरू करेगा। इसरो ने मंगल पर अंतरिक्ष यान भेजने के लिए तैयारी शुरू कर दी है। इस यान को लाल ग्रह के वातावरण के अध्ययन के लिए मंगल की कक्षा में ध्रुवीय उपग्रह प्रक्षेपण यान (पीएसएलवी) की सहायता से भेजा जाएगा। मंगल परिक्रमा यान ग्रह के चारों ओर ५०० x ८०,००० कि॰मी॰ की कक्षा में रखा जाएगा और करीबन २५ किलो के वैज्ञानिक पेलोड को ले जाने का एक प्रावधान होगा।
कार्टोसैट-2ई
कार्टोसैट-2ई को एनआईयूएसैट भारतीय उपग्रह और 29 अन्य उपग्रह के साथ 23 जून 2017 को सतीश धवन अंतरिक्ष केंद्र के प्रथम लॉन्च पैड से पीएसएलवी-एक्सएल रॉकेट पर लॉन्च किया गया। कार्टोसैट-2ई का भार 715 किलोग्राम है। यह पांच साल के प्राथमिक मिशन के लिए 505 किलोमीटर (314 मील) ऊपर सूर्य-तुल्यकालिक कक्षा में तैनात किया जाएगा। भारत सरकार ने इस परियोजना के लिए 160 करोड़ रुपये आवंटित किए हैं।